כ"ה בשבט תשפ"ה

23 בינואר 2025

שלום רב,

**הודעה על כוונת יד יצחק בן צבי להתקשר במיזם משותף**

בהתאם לתקנה (3)ב לתקנות חובת המכרזים (תשנ"ג-1993) (להלן "**תקנות חובת המכרזים**") מתכבדת יד יצחק בן-צבי (להלן '**היד**'), להודיע בזאת כי בכוונתה לבצע התקשרות עם 'האגודה לטיפוח חברה ותרבות' (מ.ע. 580013522) (להלן "**האגודה**") לביצוע מיזם משותף (להלן "**המיזם**").

**מהות ההתקשרות**:

האגודה הינה עמותה ללא כוונת רווח העוסקת כחמישים שנה בתרבות יהודי תימן ומקיימת ימי עיון, מחקרים, העלאת מופעים מקוריים, עידוד יוצרים וחוקרים, מתן מלגות, תמיכה וסיוע לעולים חדשים, ביקורים והרצאות במוזיאון האגודה בנתניה ועוד.

האגודה פנתה ליד וביקשה את השתתפותה במיזם הכולל מספר תכניות תרבותיות, אקדמיות ומחקריות כמפורט להלן:

|  |
| --- |
| 1. ערב לזכרו של החוקר יצחק הולנדר.
2. קורס אקדמי בנושא הגות יהודית בתימן אשר יתקיים באוניברסיטת בר-אילן.
3. כנס בינלאומי לחקר יהדות תימן.
4. יום עיון אקדמי על ר' שלום שרעבי, מייסד ישיבת בית-אל בעיר העתיקה בירושלים.
5. פיתוח והטמעה של המאגר הדיגיטלי – שירת יהדות תימן. המאגר כולל כ- 100 שירים ונדרש לבצע עדכון של התשתית הדיגיטלית ולהוסיף שירים חדשים למאגר.
6. ערב חשיפת פרויקט שירת תימן האמור לעיל.
7. המשך הפעלתו של פרויקט תיעוד העלייה מתימן וההתיישבות בארץ ישראל לרבות פיתוח דיגיטלי ועריכת כנס להכשרת מתעדים מהציבור ואיסוף חומרים, דיגיטציה של חומרים ועוד.
8. עריכת פסטיבל 'תימא' הכולל מופעים, סיורים, הרצאות וסנדאות.

כל התכניות יתבצעו בשיתוף פעולה בין האגודה לנציגי המכון לחקר יהדות המזרח ביד ובפיקוחם.**אומדן שווי ההתקשרות**: 200,000 ₪**חלקה של היד בעלות ההתקשרות**: 85,000 ₪ **תקופת ההתקשרות**: מהלך שנת 2025 עם אופציה להארכת ההתקשרות בשנה נוספת.  |

בהתאם לתקנה 3(30) לתקנות חובת המכרזים תשנ"ג-1993 על אדם הסבור כי קיים ספק אחר המסוגל לבצע את ההתקשרות רשאי לפנות ולהודיע על כך בתוך 14 ימים ממועד פרסום ההודעה, קרי עד ליום **13 במרץ 2025** ולא יאוחר מהשעה 14:00. פניות כאמור יש להעביר בכתב בלבד, באמצעות דואר אלקטרוני ל: michal@ybz.org.il. לכל פניה יש לצרף את שם, מען, ופרטי יצירת הקשר עם הפונה והספק המוצע וצירוף פרטים בדבר ניסיונו בתחום.

**ככל שתתקבל פניה כאמור, תשקול ועדת המכרזים את הפניה ולאחר מכן תקבל את החלטתה.**

**פניה אשר תתקבל אצל המזמינה, בכתובת דוא"ל המצוינת לעיל, לאחר המועד האחרון הנקוב לעיל ו/או פניה אשר לא תמולא כנדרש, תדחה על הסף.**

**בכבוד רב,**

**יד יצחק בן צבי תאגיד מכח חוק ידי יצחק בן צבי (התשכ"ט - 1969**